అంతర్జాతీయ యోగ దినం సందర్భం లో ప్రధాన మంత్రి ప్రసంగం

నమస్కారం. 6వ అంతర్జాతీయ యోగ దినం సందర్భం లో మీ అందరి కి ఇవే నా శుభాకాంక్షలు. అంతర్జాతీయ యోగ దినం ఒక సంఘీభావ దినం గా పరిగణించబడుతున్నది. ఇది విశ్వ సౌభ్రాతృత్వ భావన తాలూకు సందేశాన్ని ఇస్తున్నటువంటి రోజు. ఇది మానవత్వపు ఏకత్వాన్ని సూచించే రోజు. ఏదయితే మనలను కలుపుతుందో, దగ్గర కు చేర్చుతుందో అదే యోగ. ఏదయితే దూరాల ను అంతం చేస్తుందో అదే యోగ. కరోనా యొక్క ఈ సంక్షోభ కాలం లో, ప్రపంచం లోని ప్రజలు అందరు ‘నా జీవితం – నా యోగ’ వీడియో బ్లాగింగ్ పోటీ లో పాలుపంచుకోవడం అనేది యోగ పట్ల ఉత్సుకత ఎంత గా పెరుగుతోందీ, ఎంత గా వ్యాప్తం అవుతోందీ చాటిచెబుతోంది. మిత్రులారా, ‘‘ఇంట్లోనే యోగ- కుటుంబం తో యోగ” అనేదే ఈ సంవత్సరం అంతర్జాతీయ యోగ దినం యొక్క ఇతివృత్తం. ఈ రోజు న మనం సమూహాల కు దూరం గా, మన కుటుంబాల తో కలసి యోగ ను ఆచరిస్తున్నాము. పిల్లలు, పెద్దలు, యువతీయువకులు, వృద్ధులు.. ఇలాగ ప్రతి ఒక్కరు యోగ ద్వారా సంధానమైనప్పుడు ఇల్లంతా శక్తి ప్రవాహం తో నిండిపోతుంది. అందుకే ఈ సారి యోగ దినం ఉద్వేగాన్ని కూడా నింపుకొన్నది. ఇది మన కుటుంబ బంధాన్ని మరింత పెంచుకోవలసిన దినం కూడాను. మిత్రులారా, కరోనా సంక్షోభం కారణం గా ప్రస్తుతం ప్రపంచం యోగ యొక్క ఆవశ్యకత ను మరింత గా గుర్తించగలిగింది. మన రోగ నిరోధక శక్తి బలం గా ఉంటే మనం మరింత సమర్థం గా ఈ రోగాన్ని ఎదుర్కోగలుగుతాము. రోగ నిరోధక శక్తి ని పెంచగలిగే యోగసనాలు అనేకం ఉన్నాయి. ఈ యోగసన భంగిమ లు మన దేహపు బలాన్ని పెంచి, జీవ ప్రక్రియల ను కూడా బలోపేతం చేస్తాయి. కానీ కోవిడ్-19 వైరస్ ప్రత్యేకం గా మన శ్వాస వ్యవస్థ మీద దాడి చేస్తుంది. అందుకే మన శ్వాసకోశ వ్యవస్థ ను దృఢం గా తయారుచేసేది ప్రాణయామం అనే శ్వాస పరమైనటువంటి వ్యాయామం. ‘అనులోమ విలోమ ప్రాణయామ’మే అధిక ప్రజాదరణ కు పాత్రమైంది. అది ఎంతో ప్రభావశీలి. కానీ ప్రాణయామం లో అనేక రకాలు ఉన్నాయి. వాటి లో, శీతలీ, కపాల్ భాతి, భ్రామరీ, భస్త్రిక వంటివి లెక్కపెట్టలేనన్ని ఉన్నాయి. ఈ అన్ని రకాల టెక్నిక్ లు, యోగసన రూపాలు మన శ్వాస వ్యవస్థ తో పాటు రోగనిరోధక శక్తి ని బాగా పెంచుతాయి. అందుకే మీ రోజువారీ కార్యాచరణ లో ప్రాణయామాన్ని చేర్చుకోవలసింది గా విజ్ఞప్తి చేస్తున్నాను. అనులోమ- విలోమాని కి తోడు అనేక భిన్నమైన ప్రాణయామ టెక్నిక్ లను జోడించవలసింది గా కోరుతున్నానను. కోవిడ్-19 బాధితులు పెద్ద సంఖ్య లో ప్రపంచం నలుమూలలా నేడు యోగ ను అనుసరిస్తున్నారు. ఈ వ్యాధి ని ఓడించడం లో యోగ శక్తి బాగా తోడ్పడుతోంది. మిత్రులారా, మన ఆత్మ విశ్వాసాన్ని పెంచడానికి కూడా యోగ ఉపయోగపడడం వల్ల సంక్షోభాల ను అధిగమించి గెలుపు ను సాధించగలుగుతున్నాము. మానసిక ప్రశాంతత ను ఇచ్చి మనలో క్రమ శిక్షణ పెరగడానికి యోగ దోహద పడుతుంది. ‘‘సంక్షోభ కాలం లోనూ పూర్తి నిర్మలమైన మనస్సు తో, సంపూర్ణమైన ప్రశాంతత ను అనుభూతి చెందగలిగిన వాడే ఆదర్శవంతమైన మానవుడు” అని స్వామి వివేకానంద చెప్పే వారు. పట్టు వదలకుండా, కష్ట కాలం లోనూ స్థిరచిత్తం తో ఉండగలిగిన వాడే సమర్థుడైన మానవుడు. ఇటువంటి కాలాల్లో యోగ తగినంత బలాన్ని ఇస్తుంది. మీరూ గమనించే ఉంటారు – యోగభ్యాసం చేసే వ్యక్తి ఎప్పుడూ ఎటువంటి సంక్షోభ సమయం లోనూ సహనాన్ని కోల్పోడు అనేటటువంటి సంగతి ని. యోగ అంటే ‘సమత్వమ్ యోగ ఉచ్యతే’ అని అర్థం. అంటే – అదే విధం గా ఉంటూ ప్రతి పరిస్థితి లోనూ అలాగే ముందుకు సాగిపోవడం. అది అనుకూలం అయినా, ప్రతికూలం అయినా, విజయం అయినా, విఫలం అయినా, సంతోషం అయినా, దుఃఖం అయినా. మిత్రులారా, ఆరోగ్యకరమైన భూగ్రహం కోసం మనలను పరితపించే చేసేది యోగ. ఐకమత్యం కోసం పనిచేసే శక్తి గా అది ఉద్భవించింది. మానవత్వపు బంధాన్ని మరింత బలోపేతం చేస్తుంది. దానికి వివక్ష అన్నదే లేదు. జాతి, తెగ, వర్ణ, లింగ భేదాల తో, విశ్వాసాల తో, దేశాల తో సంబంధం లేకుండా అతీతం గా ఉంటుంది యోగ. ఎవరైనా యోగాభ్యాసాన్ని పాటించవచ్చును. కొంత సమయం, కొంత చోటు ఉంటే చాలు. యోగ మనకు శారీరక బలాన్నే కాదు, మానసిక సమతుల్యత ను, ఉద్వేగపు స్థిరత్వాన్ని, సవాళ్ళ ను ఎదుర్కోగలిగే ఆత్మవిశ్వాసాన్ని ఇస్తుంది. మిత్రులారా, మన ఆరోగ్యపు నాదాల ను, ఆశల ను సంలీనం చేయగలిగితే ప్రపంచం ఒక ఆరోగ్యకరమైన, సంతోషకరమైన మానవాళి ని చూడడానికి ఎంతో కాలం పట్టదు. ఇది నిజం కావడానికి ఖచ్చితం గా యోగ మనకు సాయపడుతుంది. మిత్రులారా, మనం యోగ ద్వారా సమస్యల కు పరిష్కారాన్ని, ప్రపంచ సంక్షేమాన్ని సాధించడం గురించి మాట్లాడుకొంటున్న సమయంలోనే మీకు యోగేశ్వరుడు కృష్ణుని యొక్క కర్మయోగ ను గురించి గుర్తు చేయాలనుకుంటున్నాను. గీత లో కృష్ణుడు యోగ ను గురించి వివరిస్తూ అంటాడు ‘‘యోగః కర్మసు కౌశలమ్’’ అని. ఈ మాటల కు- యోగ అంటే కార్యం లో సమర్థతే అని భావం. ఈ మంత్రం మనకు ఎల్లప్పుడూ బోధించేది ఏమిటంటే జీవితం లో మరింత సమర్థులు గా తయారవడానికి తగిన సామర్థ్యాన్ని మనకు యోగ అందిస్తుంది. మనం చేయవలసిన పనులన్నిటిని మనం క్రమశిక్షణ తో పూర్తి చేస్తే అది కూడా ఒక రకమైన యోగాభ్యాసమే అవుతుంది. మిత్రులారా, కర్మయోగం ఇంకా ఏం చెబుతున్నదంటే .. యుక్త ఆహార విహారస్య, యుక్త చేష్టస్య కర్మసు యుక్త స్వప్నా- వ- బోధస్య భవతి దుఃఖహా అని. ఈ మాటల కు యోగ అంటే సరైన ఆహారాన్ని తీసుకోవడం, సరైన ఆట ను ఆడడం, నిద్రపోవడం, లేవడం వంటి విషయాల లో సరైన అలవాట్ల ను పాటించడం, మన విధుల ను సక్రమం గా నిర్వర్తించడం అని భావం. ఈ విధమైన కర్మయోగ తో మనకు అన్ని సమస్యల కు పరిష్కారాలు లభిస్తాయి. పైగా నిస్వార్థమైన పని, ప్రతి ఒక్కరికి స్వార్థ రహితం గా సేవ చేయడమే కర్మయోగ. భారత తత్వం లోనే కర్మయోగ సిద్ధాంతం ఇమిడి ఉంది. భారతదేశపు నిస్వార్థ సేవా తత్పరత ను యావత్ ప్రపంచం గుర్తించింది. మిత్రులారా, మనం యోగ, కర్మయోగ త స్ఫూర్తి తో ముందుకు సాగుతున్నప్పుడు వ్యక్తి గా, సమాజం గా, దేశం గా కూడా మన శక్తి ఎన్నో రెట్లు పెరుగుతుంది. ఈ రోజు న ఇదే స్ఫూర్తి తో మనం ఒక ప్రతినను పూనాలి- మన ఆరోగ్యానికీ, మన ఆప్తుల ఆరోగ్యానికీ అవసరమైన అన్ని చర్యల ను తీసుకొంటాము అని. ఒక బాధ్యతాయుతమైన పౌరుని గా మనం ఉమ్మడి గా ఒక కుటుంబం గా, ఒక సమాజం గా ముందుకు సాగుదాము. ‘‘ఇంటి వద్దే యోగ- కుటుంబం తో యోగ’’ ను మన జీవితాల లో ఓ భాగం గా చేసుకొందాము. ఆ పని ని చేస్తే మనం తప్పక విజయాన్ని సాధిస్తాము. ఈ నమ్మకం తో, మీ అందరికీ మరో సారి చాలా సంతోషదాయకమైనటువంటి యోగ దినం ప్రాప్తించు గాక అని నేను ఆకాంక్షిస్తున్నాను. లోకాః సమస్తాః సుఖినో భవన్తు. ఓమ్.